paragraph_text: Prvo doba ili Prvo doba Ilúvatarove djece herojsko je razdoblje u izmišljenom svijetu J. R. R. Tolkiena tijekom kojeg se zbiva većina Tolkienovih ranih priča. Ove priče kasnije je priredio i u Silmarillionu objavio piščev sin Christopher Tolkien. Ova građa je podloga Gospodaru prstenova jer se upravo u njoj nalaze mnogi uzroci koji su doveli do Rata za Prsten.